Кристин Юрукова
Меднойе

chitanka.info

Селище

с име на мед,

сладък въздухът,

цветоносни поляните.

Белеят вилите

на убийците

над масовия гроб.

Здрави тухлите,

яки основите —

да издържат,

когато убитите

се обръщат

в гробовете.

Убийците

също имат нужда

от ваканция —

след толкова

сътворена история.

Нощем

срещу сенките

на разстреляните

поляци

насъскват

ловните си

кучета.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.